Lauri Heino (jääkiekkoilija)

Lauri Heino (s. 25. helmikuuta 1997 Lahti) on suomalainen jääkiekkoilija, joka pelaa toistaiseksi voimassa olevalla sopimuksella Mestis-joukkue Joensuun Kiekko-Pojissa. Hän on pelipaikaltaan oikea laitahyökkääjä. Heino laukoo vasemmalta.

 Ura 
 Seuraura 
Heino on Pelicansin kasvatti. Hän toimi kaudella 2012–2013 seuran C-nuorten varakapteenina. Kaudesta 2017–2018 Heino pelasi osan lainalla Pelicansin A-nuorista Mestis-joukkue Heinolan Peliitoissa, jossa hän pelasi 19 runkosarjaottelua tehopistein 2+1=3, neljä karsintasarjan ottelua tehopistein 1+1=2 sekä yhden Suomen Cupin ottelun.

Huhtikuussa 2018 Heino teki vuoden mittaisen juniorisopimuksen Pelicansin SM-liigajoukkueen kanssa. Hän teki kaudeksi 2018–2019 kuitenkin kaikessa hiljaisuudessa Mestis-sopimuksen Peliittojen kanssa. Heino kuitenkin harjoitteli myös Pelicansin kanssa ja teki liigadebyyttinsä 1. joulukuuta 2018 Oulun Kärppiä vastaan. Hänet merkittiin joukkueen nelosketjun vasempaan laitaan Artturi Toivolan ja Waltteri Merelän viereen. Hän sai ottelussa jääaikaa 6.36 minuuttia ja Heino keräsi teholukeman –2. Ottelu jäi hänelle kauden ainoaksi SM-liigassa. Heinon ensimmäinen kokonainen Mestis-kausi toi 41 runkosarjaottelussa tehot 9+10=19, neljässä karsintasarjan ottelussa tehot 2+1=3 ja kuudessa Suomen Cupin ottelussa tehot 2+1=3.

Kaudeksi 2019–2020 Heino nimettiin Peliittojen varakapteeniksi. Hän pelasi kauden aikana myös yhden Mestarien liigan ottelun lainalla Pelicansin SM-liigajoukkueessa. Syyskuun 2020 lopulla Heino siirtyi kuukauden mittaisella tryout-sopimuksella jatkamaan Mestis-pelejään Joensuun Kiekko-Poikiin. Marraskuussa hän sai joukkueeseen loppukauden 2020–2021 kattavan jatkosopimuksen. Kaudeksi 2021–2022 Heino siirtyi vuoden mittaisella sopimuksella Rovaniemen Kiekkoon. Hän voitti 113 minuutillaan koko Mestiksen jäähypörssin. Heino voitti kauden päätteeksi Mestis-pronssia. Toukokuussa 2022 hän teki RoKin kanssa vuoden mittaisen jatkosopimuksen.

Heino oli kaudella 2022–2023 14 osumallaan RoKin kolmanneksi paras pistemies. Hän voitti toisen kerran peräkkäin Mestiksen jäähypörssin 123 minuutillaan. Heino oli pudotuspeleissä joukkueen paras maalintekijä kuudella osumallaan. Pronssiottelussa 19. huhtikuuta 2023 Joensuun Kiekko-Poikia vastaan hän sai kakkossyöttöpisteen Miika Tiihosen ylivoimalla tekemään voittomaaliin. Heino viimeisteli ottelussa RoKille loppulukemat 4–2, joilla joukkue voitti toisen peräkkäisen Mestis-pronssin. Toukokuussa 2023 hän teki seuran kanssa vuoden mittaisen jatkosopimuksen.

Kaudella 2023–2024 Heino voitti 123 minuutillaan jo kolmannen kerran peräkkäin Mestiksen jäähypörssin. Helmikuussa 2024 RoKi vuokrasi hänet ja puolustaja Tom Grönblomin kahden ottelun mittaisilla sopimuksilla SM-liigajoukkue Hämeenlinnan Pallokerhoon paikkaamaan joukkueen loukkaantumisia. Joukkuetta valmensi Heinolle RoKista kahdelta edelliseltä kaudelta tuttu Maso Lehtonen.

Heino siirtyi kaudeksi 2024–2025 vuoden mittaisella sopimuksella monikansallisen Erste Ligan unkarilaisjoukkue Ferencvárosi TC:hen. Joukkueeseen siirtyi myös hänen kanssaan RoKissa pelannut Paavo Tyni.

Lokakuussa 2025 Heino palasi toistaiseksi voimassa olevalla sopimuksella Joensuun Kiekko-Poikiin.

 Maajoukkueura 
Heino on pelannut seitsemän poikien maaottelua.

 Tilastot 
 2014–2015  Pelicans  A-SM  27  3  7  10  14  2  0  0  0  2 2015–2016  Pelicans  A-SM  48  10  4  14  59  2  1  0  1  0 2016–2017  Pelicans  A-SM  41  10  7  17  86  7  0  2  2  12 2017–2018  Pelicans  A-SM  19  2  5  7  22  –  –  –  –  –   Peliitat  Mestis  19  2  1  3  10  –  –  –  –  – 2018–2019  Peliitat  Mestis  41  9  10  19  98  –  –  –  –  –   Pelicans  SM-liiga  1  0  0  0  0  –  –  –  –  – 2019–2020  Peliitat (A)  Mestis  45  8  7  15  80  –  –  –  –  – 2020–2021  JoKP  Mestis  24  8  4  12  42  6  3  1  4  10 2021–2022  RoKi (A)  Mestis  36  10  10  20  113  13  5  3  8  16 2022–2023  RoKi  Mestis  39  14  8  22  123  10  6  3  9  26 2023–2024  RoKi  Mestis  35  9  10  19  123  4  1  1  2  4   HPK  SM-liiga  2  0  0  0  2  –  –  –  –  – 2024–2025  Ferencvárosi TC  Erste Liga  20  6  10  16  28  4  2  3  5  8   Ferencvárosi TC  Unkari  –  –  –  –  –  1  0  0  0  0 1 kausi  yhteensä  Erste Liga  20  6  10  16  28  4  2  3  5  8 2 kautta  yhteensä  SM-liiga  3  0  0  0  2  –  –  –  –  – 7 kautta  yhteensä  Mestis  239  60  50  110  589  33  15  8  23  56

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1997 syntyneet
Luokka:Elävät henkilöt